Diari Oficial de la Generalitat Valenciana


Sumari del DOGV 9772, del 23-01-2024 (2024/454)

RESOLUCIÓ de 16 de gener de 2024, de la Direcció General de Justícia, de la Conselleria de Justícia i Interior, per la qual es fa públic el llistat de places corresponents a l'àmbit de la Comunitat Valenciana que s'oferixen a les persones aprovades en les proves selectives per a l'ingrés en el cos de tramitació processal i administrativa, de l'Administració de justícia, torn lliure, convocades per l'Orde JUS/1254/2022, de 7 de desembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9772

Data del DOGV
:   23-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/454


Data del document
:   16-01-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 16 de gener de 2024, de la Direcció General de Justícia, de la Conselleria de Justícia i Interior, per la qual es fa públic el llistat de places corresponents a l'àmbit de la Comunitat Valenciana que s'oferixen a les persones aprovades en les proves selectives per a l'ingrés en el cos de tramitació processal i administrativa, de l'Administració de justícia, torn lliure, convocades per l'Orde JUS/1254/2022, de 7 de desembre. [2024/454]  
  
  
De conformitat amb el que establix la base dènou de l'Orde JUS/291/2019, de 4 de març (Boletín Oficial del Estado, de 15 de març), per la qual s'establixen les bases comunes que regiran els processos selectius per a l'ingrés o accés als cossos de funcionaris al servici de l'Administració de justícia, en la base 8.1.a) de l'Orde JUS/1254/2022, de 7 de desembre (Boletín Oficial del Estado, de 19 de desembre), per la qual es convoca el procés selectiu per a l'ingrés pel sistema general d'accés lliure en el cos de tramitació processal i administrativa, de l'Administració de justícia, i en el Reial decret 1451/2005, de 7 de desembre (Boletín Oficial del Estado, de 27 de desembre), pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de justícia, es resol:  
  
  
Primer  
Fer pública, per orde alfabètic de localitats, el llistat de places desertes en l'àmbit territorial de la Comunitat Valenciana (annex I), que s'oferixen a les persones aspirants que han superat el procés selectiu per a l'ingrés pel sistema general d'accés lliure en el cos de tramitació processal i administrativa, convocat per l'Orde JUS/1254/2022, de 7 de desembre.  
  
Segon  
Les sol·licituds de destí de les persones aspirants d'este àmbit es presentaran en el Registre electrònic de la Generalitat Valenciana, https://www.gva.es/va/epub95218 d'acord amb el que establix l'article 14 de la Llei 39/2015, d'1 d'octubre, del procediment administratiu comú de les administracions públiques. Aquelles persones que conformement al que disposa l'article anteriorment esmentat no tinguen obligació de relacionar-se a través de mitjans electrònics amb les administracions públiques i no puguen presentar electrònicament la seua sol·licitud, podran presentar-la, amb caràcter excepcional, en el Registre General de la Conselleria de Justícia i Interior, oficina PROP 9 d'octubre, carrer de la Democràcia, 77, Ciutat Administrativa 9 d'octubre, edifici A, 46038 València, o pels mitjans previstos en l'art. 16 de la Llei 39/2015, d'1 d'octubre, del procediment administratiu comú de les administracions públiques, en el termini de deu dies hàbils a comptar des de l'endemà de la publicació del llistat definitiu de persones aprovades en el Boletín Oficial del Estado, segons el que establix la base 8.1a) de la convocatòria del procés selectiu esmentada anteriorment.  
  
  
Tercer  
Les sol·licituds es formalitzaran segons el model que figura com a annex II d'esta resolució d'acord amb les instruccions següents:  
a) En el model d'instància podran figurar fins al màxim dels òrgans judicials oferits, en el qual cal indicar l'òrgan, la funció, la localitat i la província. Només amb la petició d'un òrgan judicial s'entenen sol·licitades totes les places oferides en este.  
b) Es procedirà a l'adjudicació de destins d'acord amb l'orde obtingut per la persona aspirant en tot el procés selectiu i per la prioritat establida.  
c) Si no formula sol·licitud de places o si no li'n correspon cap de les que figuren en la seua instància, per no sol·licitar un nombre suficient de places, es procedirà a destinar-li, amb caràcter forçós, qualsevol de les places no adjudicades seguint l'orde alfabètic de localitats publicat en el Boletín Oficial del Estado.  
  
Quart  
No es podrà anul·lar ni modificar la sol·licitud una vegada acabat el termini de presentació d'estes.  
  
Quint  
L'adjudicació dels destins es farà amb caràcter forçós, d'acord amb l'orde de puntuació obtingut en les proves selectives en l'àmbit de la Comunitat Valenciana que inclourà la puntuació, degudament acreditada, de l'idioma valencià.  
  
Sext  
Els destins adjudicats tindran caràcter definitiu equivalent amb caràcter general als obtinguts per concurs, sense que puguen participar en este fins que no hagen transcorregut dos anys des de la data de la resolució en la qual se'ls adjudique destí definitiu. Per al còmput dels dos anys caldrà ajustar-se al que establix el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra esta resolució es podrà interposar un recurs potestatiu de reposició davant de la Direcció General de Justícia, en el termini d'un mes, segons el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de València, en el termini de dos mesos, segons el que disposa l'art. 9 de la Llei 29/1998, de 13 de juliol, reguladora de la jurisdicció contenciosa administrativa; a comptar des de l'endemà de ser publicada en el Boletín Oficial del Estado.  
  
València, 16 de gener de 2024.- La directora general de Justícia, Cristina Gil Fabregat.